# Institut d'Aqüicultura Torre de la Sal

L'Institut d'Aqüicultura Torre de la Sal (IATS) és un institut propi de recerca pertanyent al Consell Superior de Recerques Científiques (CSIC), dedicat íntegrament a l'estudi de l'aqüicultura marina des de fa més de 50 anys. Les línies de recerca del centre abasten la Dinàmica de poblacions i sistemes; Reproducció i millora genètica; Nutrició i creixement; Larvicultura i ecotoxicologia; Patologia d'espècies conreades; Transgénesis i Proteòmica i genòmica. L'IATS està situat a les portes del Parc Natural del Prat de Cabanes-Torreblanca, a la província de Castelló. De fet, el centre d'interpretació del Parc es troba annex a les intal·lacions de l'IATS.
La inauguració oficial de l'actual institut va ser l'any 1979, en finalitzar les obres que es van iniciar en 1976. Els seus orígens es remunten a 1949 en el Grau de Castelló, amb investigacions sobre les pesqueres de la zona i inicis del cultiu del llagostí al centre fundat per Buenaventura Andreu, Julio Rodríguez Roda i Manuel Gómez Larrañeta. En 1957, aquest laboratori va passar a formar part de l'Institut de Recerques Pesqueres, la seu central de les quals estava a Barcelona. En 1978, els quatre centres dependents de Barcelona (Blanes, Cadis, Castelló i Vigo) passen a ser Instituts independents.
En 1996 l'IATS va iniciar un profund procés de remodelació i ampliació conduent a l'adaptació de les seues infraestructures a les noves necessitats del sector de l'aqüicultura i a la modernització de les investigacions científiques.
L'any 2022 es van celebrar el 50 aniversari dels acords de col·laboració entre la Diputació de Castelló i l'Institut d'Aqüicultura Torre de la Sal. L'acte va ser presidit pel llavors president de la Diputació de Castelló, José Martí, i es va celebrar al Saló de Recepcions de la Diputació. Tanmateix, amb motiu de l'esdeveniment, va tindre lloc una exposició sobre els més de 50 anys d'història de l'institut d'investigació a la província de Castelló a Les Aules-Espai Cultural Obert.

## Departaments

Els Equips de Recerca de l'IATS estan enquadrats en dos Departaments de Recerca que compten amb el suport de diferents Serveis per a l'adequat desenvolupament de la seua labor investigadora:
* Departament de Fisiologia de Peixos i Biotecnologia
* Departament de Biologia, Cultiu i Patologia d'Espècies Marines

## Directores i director

* José María San Feliu Lozano (1970-1979; 1979-1983)
* Manuel Carrillo Estévez (1983-1990)
* Pilar Álvarez Pellitero (1990-1994)
* Francisco Amat Domènech (1994-2000)
* Jaume Pérez Sánchez (2000-2011)
* Juan Carlos Navarro Tárrega (2011-2015)
* José Miguel Cerdá Reverter (2015-2019)
* Ariadna Sitjà Bobadilla (2019-actual.)

## Referències

* ↑ «Institutos, Centros y Unidades del CSIC» (en castellà). Arxivat de l'original el 22 de julio de 2019. [Consulta: 22 juliol 2019].
* ↑ «El Instituto de Acuicultura Torre de la Sal, referente nacional en el estudio de la dorada y la lubina, celebra el Día de la Acuicultura» (en castellà). Observatorio Español de Acuicultura, 29-11-2016. [Consulta: 22 juliol 2019].
* ↑ «Listado de Artículos científicos publicados por investigadores del IATS». [Consulta: 22 juliol 2019].
* ↑ «Memoria Científica IATS» (pdf). INSTITUTO DE ACUICULTURA DE TORRE DE LA SAL, 2003.
* ↑ «Centre d'Interpretació - PN Prat de Cabanes - Torreblanca - Generalitat Valenciana». [Consulta: 10 abril 2024].
* 1 2 «Historia del IATS» (en castellà). [Consulta: 22 juliol 2019].
* ↑ «Historia» (en espanyol europeu). [Consulta: 10 abril 2024].
* 1 2 «José Martí enalteix l'aliança col·laborativa per a fer de l'IATS-CSIC un centre de referència en investigació marina». [Consulta: 10 abril 2024].

## Enllaços externs

* Pàgina web del IATS
* DIGITAL.CSIC, repositori del Consell Superior de Recerques Científiques – IATS